Ekonome vra: Waar is die detail, Cyril?
Hy praat maar altyd so in die lug, waarskynlik om 'n agterdeur oop te hou? Baie "moet" en "gaan" en niks verder nie. – Michael Steyn
'n Plan sonder 'n strategie is 'n fantasie. – Lukie Carelsen
Om mee te begin, skaf die minimum loon af, neem die beste persoon vir die pos in diens, ongeag ras, en ken kontrakte toe aan goedgekeurde kontrakteurs wat ondervinding het van die werk wat gedoen moet word. – Theunis de Bruyn
As dit maar planne was. Planne impliseer 'n begroting wat die resultaat is van 'n uiteensetting van aktiwiteite, teikendatums vir voltooiing en hulpbronne . . . Waarskynlik gaan daar sonder planne net miljarde aan elke deel van die droom toegewys word. – Ben Foord
Dit is nie 'n president (of hoof- uitvoerende beampte) se werk om detail te gee nie. Hulle gee die visie en strategiese rigting, terwyl hulle mense in hulle span het wat die detail moet uitwerk en implementeer. Dit is basiese organisasiebestuur. – Kruger van der Merwe